ÍAV , Marti og samstarfsfyrirtæki lægstbjóðendur í virkjun í Sviss ÍAV , Marti og samstarfsfyrirtæki lægstbjóðendur í virkjun í Sviss Opnuð hafa verið tilboð í 1.000 MW vatnsaflsvirkjun í Sviss . ÍAV var meðbjóðandi í verkefnið í félagi með Marti-group , Toneatti frá Sviss og Tubau frá Slóvakíu og átti samsteypan lægsta tilboðið í verkefnið . Marti-group sem er samstarfsaðili ÍAV við gerð Bolungarvíkurganga er í forsvarifyrir samsteypuna . Tilboð samsteypunnar er um 70 milljarðar króna . Um er að ræða 1.000 MW vatnsaflsvirkjun sem virkjar 600 metra fallhæð milli tveggja stöðuvatna í Ölpunum . Ætlunin er að virkjunin framleiði rafmagn á háannatíma á daginn en nýti umfram rafmagn frá raforkuverum á nóttunni til að dæla vatninu til baka frá neðra stöðuvatninu í það efra . Verkefnið felst í gerð jarðganga , stöðvarhúshvelfingar , byggingu stöðvarhúss og inntaksmannvirkja ásamt steyptri stíflu . Gert er ráð fyrir að samningaviðræður við verkkaupa hefjist á næstu vikum þar sem farið verður yfir framlögð gögn og fyrirvara og framhaldið ákveðið . Fyrirhugað er að hefja framkvæmdir á þessu ári og er verktími tæplega 5 ár . Nánari upplýsingar veitir : Karl Þráinsson aðstoðarforstjóri ÍAV , karl.th@iav.is eða í símum 530 4200 eða 693 4251 .